Lørdag eftermiddag er en el-installation på Gammel Åvej i Hasseris brændt ned, og et ukendt antal husstande i området står uden strøm. Branden er formentlig opstået efter en teknisk fejl, fortæller indsatsleder ved Nordjyllands Beredskab Søren Korsgaard. En montør er til stede ved den brændte el-installation og er i gang med at grave den gamle boks op og sætte en ny ned i stedet. Det forventes, at husstandene har strøm igen efter klokken 16.00, men det tager et par timer, før en nærliggende børnehave igen har elektricitet, siger driftsvagten hos energiselskabet Eniig Per Sønderborg. Da brandvæsenet nåede frem, var el-installationen allerede smeltet helt væk, og beredskabet kunne kun efterslukke.

Referat:
Flere borgere i Hasseris står lørdag eftermiddag uden strøm, efter en el-installationen er brændt ned.